Saima Sõmer

Saima Sõmer (sünninimi Saima Pastarus; 6. veebruar 1933 – 8. mai 2006) oli eesti keraamik, olümpiamaskoti Vigri kavandi autor.

1959. aastal lõpetas ta Eesti NSV Riikliku Kunstiinstituudi keraamika eriala.Rahvusraamatukogus avatakse tarbekunstnik Saima Sõmeri näitus. Õhtuleht, 7. oktoober 2008 

Seejärel töötas Eesti Televisioonis, kus valmistas lastesaadete jaoks nukke. 

Keraamikuna hakkas 1960. aastatel tarbenõusid kujundama. Tema loomingut iseloomustab ergas koloriit, ta arendas savikunsti maalilisi võimalusi. Keraamiliste serviiside ja vaaside kõrval on ta maalinud keraamilisi natüürmorte ja teinud keraamilisi seinapannoosid. 

Tegutses ka tekstiilikunstnikuna, valmistades aplikatsioonitehnikas seinavaipu.

Ta on 1980. aasta suveolümpiamängude purjeregati maskoti Vigri kavandi autor.

Aastatel 1972–1977 oli ta Eesti NSV Kunstnike Liidu juhatuse sekretär tarbekunsti alal.Saima Sõmer 6. II 1933 – 8. V 2006. Sirp, 19.05.2006

Ta on maetud Tallinna Metsakalmistule.Kalmistute register HAUDI

Tunnustus
1977 Eesti NSV teeneline kunstnik

Viited

Välislingid
ENSV Kunstnike Liidu juhatuse tarbekunstiala sekretär Saima Sõmer (1973)

Kategooria:Eesti keraamikud
Kategooria:Eesti NSV teenelised kunstnikud
Kategooria:Eesti Kunstiakadeemia vilistlased
Kategooria:Metsakalmistule maetud
Kategooria:Sündinud 1933
Kategooria:Surnud 2006